Referat fra styrelsesmøde i PAM – den 7. februar 2024

## Til stede: Pernille Melander, Karen Tinghus og Daniel Ditlevsen

1. Ordstyrer: Daniel
2. Referent: Karen
3. Opsamling på medlemsundersøgelse:
   1. Vi har ikke modtaget svar fra nogen. Det aftales, at der udsendes en reminder til alle medlemmer om at besvare medlemsundersøgelsen med en ny deadline den 29. februar 2024. Dette så vi kan nå at samle besvarelser inden generalforsamling og parallelsession til DASAM.
   2. Det aftales, at Daniel sender en reminder ud.
4. Planlægning af parallelsession:
   1. Vi ønsker at anden parallelsession fokuserer på PAMs formål og at sikre aktivitet, der kommer psykologerne på klinikkerne til gode.
   2. Det aftales, at parallelsessionen bygges op omkring følgende spørgsmål:
      * Er det relevant, at vi har et netværk?
      * Hvordan vil et netværk være relevant for dig?
      * Hvad skal der til for at sikre dette?
      * Hvad kan du bidrage med?
   3. Vi planlægger, at der indledningsvist vil være drøftelser af ovenstående i mindre grupper, hvorefter der samles op i plenum.
   4. Det aftales, at ovenstående spørgsmål sendes til medlemmer forud for parallelsessionen, således at der er mulighed for at forberede sig inden parallelsessionen.
5. For at sikre mest mulig opbakning og deltagelse omkring generalforsamling og parallelsession samt generelt om PAM aftales det, at følgende mails udsendes den kommende tid:
   1. Indkaldelse til generalforsamling. Daniel laver denne, som sendes til medlemmer.
   2. Påmindelse om medlemsundersøgelse og rykket deadline. Daniel laver denne, som sendes til medlemmer.
   3. Orientering om, at PAM nu er et netværk under Dansk Psykologforening. Pernille laver denne, som sendes til alle klinikker.
   4. Reklame for parallelsession med ovenstående spørgsmål. Karen laver denne, som sendes til medlemmer.
6. Arbejdsprogram
   1. Der er enighed om, at det ikke er meningsfuldt at udarbejde en skabelon for et arbejdsprogram, når vi endnu ikke har hørt tilbage fra medlemmer vedrørende medlemsundersøgelse. Det aftales derfor, at et arbejdsprogram afventer medlemsundersøgelse, generalforsamling og parallelsession.
7. Generalforsamling
   1. Afholdes på DASAM
   2. Følgende punkter skal med i dagsordenen til generalforsamlingen:
      * Formandens beretning
      * Vedtægtsændring vedrørende obligatorisk medlemsgebyr og fastsættelse af medlemsgebyr.
      * Valg til bestyrelse. Der efterfølgende skal konstitueres i en formand, næstformand og kasserer.
      * Eventuelt.
   3. Daniel sammenholder dette med kravene fra vedtægterne.
8. Næste møde: 13. marts 2024
   1. Punkter: Opsamling på medlemsundersøgelse, Generalforsamling, Parallelsession